**APSTIPRINĀTS:**

13.04.2018. Iepirkuma komisijas sēdē,

protokols Nr.1

**RĪGAS TEHNISKĀS UNIVERSITĀTES**

ATKLĀTA KONKURSA

“Elektroenerģijas iegāde Rīgas Tehniskās universitātes, Latvijas Universitātes un Rīgas Stradiņa universitātes vajadzībām”

ID: RTU – 2018/24

**NOLIKUMS**

Rīga, 2018

1. **VISPĀRĪGĀ INFORMĀCIJA**
   1. **Iepirkuma identifikācijas numurs:** RTU – 2018/24.
   2. **Pasūtītājs:**
      1. **Pasūtītājs, kas veic iepirkumu, lai noslēgtu iepirkuma līgumu citu pasūtītāju vajadzībām:**

* **Rīgas Tehniskā universitāte**

Kaļķu iela 1, Rīga, LV-1658

Izglītības iestādes Reģ. Nr. 3341000709

PVN Nr. LV90000068977.

* + 1. **Pasūtītāji, kura vajadzībām tiek organizēts iepirkums:**
* **Latvijas Universitāte**

Raiņa bulvāris 19, Rīga, LV-1586

Izglītības iestādes Reģ. Nr. 3341000218

PVN Reģ.Nr. LV90000076669

* **Rīgas Stradiņa universitāte**

Dzirciema iela 16, Rīga LV-1007

Izglītības iestādes Reģ. Nr. 3341202042

PVN Reģ.Nr. LV90000013771.

* 1. **Konkurss** - atklāts konkurss “Elektroenerģijas iegāde Rīgas Tehniskās universitātes, Latvijas Universitātes un Rīgas Stradiņa universitātes vajadzībām”.
  2. **Pretendents** ir piegādātājs, kurš iesniedzis piedāvājumu.
  3. **Piegādātājs** - fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces.
  4. **Komisija –** Rīgas Tehniskās universitātes iepirkuma komisija, kas pilnvarota organizēt atklātu konkursu.
  5. **Informācija par iepirkuma priekšmetu:** 
     1. **Iepirkuma priekšmets:** Elektroenerģijas iegāde Rīgas Tehniskās universitātes, Latvijas Universitātes un Rīgas Stradiņa univesritātes vajadzībām, saskaņā ar prasībām, kas noteiktas nolikumā un tehniskajā specifikācijā (2.pielikums). Atklātā konkursa iepirkuma priekšmets ir elektroenerģijas tirdzniecība, kas ietver elektroenerģijas pārdošanu lietotājam, rēķinu izrakstīšanu, maksājumu iekasēšanu un apstrādi, un citas darbības, kas saistītas ar elektroenerģijas tirdzniecību un kas izpildāma saskaņā ar prasībām, kas noteiktas šajā nolikumā. Konkursa priekšmets neietver elektroenerģijas transportēšanu (piegādi) – pārvadi, sadali un obligāto iepirkuma komponenti.
     2. **Elektroenerģijas cenu veido *Nord Pool* biržas elektroenerģijas cena un Pretendenta (Tirgotāja) piedāvātās elektronenrģijas pārdošanas izmaksas.**
     3. Iepirkuma priekšmets **ir sadalīts trīs daļās**:
        1. **Iepirkuma 1.daļa:** **Elektroenerģijas iegāde Rīgas Tehniskās universitātes vajadzībām;**
        2. **Iepirkuma 2.daļa:** **Elektroenerģijas iegāde Latvijas Universitātes vajadzībām;**
        3. **Iepirkuma 3.daļa: Elektroenerģijas iegāde Rīgas Stradiņa universitātes vajadzībām.**
     4. **Galvenais CPV kods:** 09310000-5 (Elektrība).
     5. **Iepirkuma līgums (turpmāk arī Līgums):** Konkursa rezultātā ar uzvarējušo Pretendentu katrā iepirkuma daļā tiek noslēgts Līgums ar termiņu uz 36 (Trīsdesmit seši) mēneši (Līguma projekts pievienots Nolikuma pielikumā Nr.4) par šajā punktā minētajām summām. Līgums būs spēkā 36 mēnešus vai līdz Līguma maksimālās summas sasniegšanai, atkarībā, kurš nosacījums iestāsies pirmais:
        1. Iepirkuma 1.daļā “Elektroenerģijas piegāde Rīgas Tehniskās universitātes vajadzībām” - 1 500 000 EUR;
        2. Iepirkuma 2.daļā - “Elektroenerģijas piegāde Latvijas Universitātes vajadzībām” – 2 115 000 EUR;
        3. Iepirkuma 3.daļā - “Elektroenerģijas piegāde Rīgas Stradiņa universitātes vajadzībām” – 606 300EUR.
     6. **Iepirkuma priekšmeta apjoms:**  Plānotais elektronerģijas iepirkuma apjoms Līguma darbības periodā ir:
        1. Iepirkuma 1.daļā “Elektroenerģijas piegāde Rīgas Tehniskās universitātes vajadzībām” - 32 055 MWh;
        2. Iepirkuma 2.daļā - “Elektroenerģijas piegāde Latvijas Universitātes vajadzībām” – 37 090 MWh;
        3. Iepirkuma 3.daļā - “Elektroenerģijas piegāde Rīgas Stradiņa universitātes vajadzībām” – 14 100 MWh.
     7. **Preces piegādes vietas**: Pasūtītāja objekti visā Latvijas Republikas teritorijā.
     8. **Norēķinu kārtība:** norēķinu kārtība ir noteikta iepirkuma Līguma projektā.
     9. **Piegādātājs var iesniegt vienu piedāvājuma variantu vienā iepirkuma priekšmeta daļā, vai vairākās iepirkuma priekšmeta daļās. Jāiesniedz pilnībā piedāvāts iepirkuma priekšmeta apjoms.**
     10. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Pretendenta piedāvātās Elektrības pārdošanas cenas paaugstināšanai, Pretendentam ir jāprognozē tirgus situācija, sagatavojot Finanšu piedāvājumu.
  6. **Piedāvājuma izvēles kritērijs:** Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam katrā iepirkuma priekšmeta daļā atsevišķi, kuru nosaka, ņemot vērā tikai elektronenerģijas pārdošanas cenu par vienu MWh (atbilstoši Nolikuma 3.pielikumā noteiktajam).
     1. Ja pirms tam, kad pieņems lēmumu par iepirkuma līguma slēgšanas tiesību piešķiršanu, tiks konstatēs, ka Pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros to, ka izvēlēto piedāvājumu ir iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja potenciālajiem uzvarētajiem konkursā tiks konstatēta atbilstība izšķirošajam piedāvājuma izvēles kritērijam, Pasūtītājs rīkos atklātu izlozi.

# Nolikuma saņemšanas vieta, papildu informācijas sniegšana un citi nosacījumi.

* + 1. Visa aktuālā informācija par Konkursu, t.sk. nolikums (turpmāk – Nolikums), Nolikuma grozījumi un atbildes uz ieinteresēto piegādātāju jautājumiem, ir pieejama Pasūtītāja tīmekļa vietnē [www.rtu.lv](http://www.rtu.lv) – sadaļā „Publiskie iepirkumi” un [www.eis.gov.lv](http://www.eis.gov.lv). Ieinteresētais piegādātājs Elektronisko iepirkumu sistēmas e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs.[[1]](#footnote-1)
    2. Pasūtītāja kontaktpersona, kura ir tiesīga iepirkuma procedūras gaitā sniegt organizatoriska rakstura informāciju par nolikumu: Iepirkumu nodaļas vecākā iepirkumu speciāliste Iveta Benga, tālrunis: 6708767, e-pasts: [iveta.benga@rtu.lv](mailto:iveta.benga@rtu.lv) , fakss: 67089710.
    3. Papildus informācijas pieprasīšana un sniegšana:
       1. ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām;
       2. Pasūtītājs un ieinteresētie piegādātāji vai Pretendents ar informāciju apmainās Publisko iepirkumu likumā (turpmāk – PIL) noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai.
       3. Paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās Elektronisko iepirkumu sistēmā kā Nolikuma saņēmēji, saņem uz norādītājām e-pasta adresēm.
  1. **Piedāvājumu iesniegšanas, atvēršanas laiks, vieta un kārtība:**
     1. Pretendents piedāvājumu iesniedz līdz **2018.gada 21. maija plkst.10.00** Elektronisko iepirkumu sistēmas e-konkursu apakšsistēmā.
     2. **Ārpus Elektronisko iepirkumu sistēmas e-konkursu apakšsistēmas piedāvājumi netiks pieņemti un nosūtīti atpakaļ Pretendentam.**
     3. Iesniegtie piedāvājumi tiks atvērti Elektronisko iepirkumu sistēmas e-konkursu apakšsistēmā **2018. gada 21. maijā** pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
     4. **Iesniegto piedāvājumu Pretendents var papildināt vai grozīt tikai līdz piedāvājuma iesniegšanas termiņa beigām.**
     5. Piedāvājumu pārbaudi komisija veic slēgtā sēdē.

1. **PIEDĀVĀJUMA NOFORMĒŠANA**
   1. **Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:**
      1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
      3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
   2. **Sagatavojot piedāvājumu, Pretendents ievēro, ka:**
      1. Pieteikums, Tehniskais un Finanšu piedāvājums jāaizpilda tikai elektroniski, atsevišķā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
      2. Dokumentus Pretendents ir tiesīgs iesniegt, parakstot tos ar Elektronisko iepirkumu sistēmas piedāvāto elektronisko parakstu, vai parakstot ar drošu elektronisko parakstu.
      3. piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.
      4. ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
      5. informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.
      6. iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
      7. piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
   3. **Iesniedzamie dokumenti:**
      1. Pretendenta pieteikums dalībai Konkursā saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto formu;
      2. Kvalifikācijas dokumenti (nolikuma 4.punkts) atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām.
      3. Tehniskais piedāvājums atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām;
      4. Finanšu piedāvājums atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām.
2. **Pretendentu IZSLĒGŠANAS NOTEIKUMI**
   1. Pasūtītājs izslēdz Pretendentu no dalības iepirkuma procedūrā jebkurā no PIL 42.panta pirmajā daļā noteiktajiem gadījumiem.
   2. Pasūtītājs pārbaudi par nolikuma 3.1.punktā noteikto veic PIL 42. pantā noteiktajā kārtībā.
   3. Pasūtītājs uzticamības nodrošināšanai iesniegto pierādījumu vērtēšanu veiks atbilstoši PIL 43.pantā noteiktajai kārtībai.
3. **Pretendentu KVALIFIKĀCIJA**

|  |  |
| --- | --- |
| * 1. Pretendentam ir jāatbilst šādām prasībām: | * 1. Lai pierādītu atbilstību Pasūtītāja noteiktajām prasībām, Pretendentam jāiesniedz šādi **prasību apliecinošie dokumenti:** |
| 4.1.1. Pretendents piekrīt nolikuma noteikumiem. | 4.2.1. Lai apliecinātu nolikuma 4.1.1.apakšpunkta izpildi, jāiesniedz Pieteikums par piedalīšanos Konkursā, kas ir aizpildīts atbilstoši nolikuma pielikumam Nr.1 – Pieteikuma vēstules forma.  Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā. |
| 4.1.2. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 4.2.2. Lai apliecinātu nolikuma 4.1.2.apakšpunkta izpildi, jāiesniedz dokuments, kas apliecina Pretendenta pārstāvja, kurš paraksta piedāvājumu, paraksta (pārstāvības) tiesības. Ja Pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir Pretendenta paraksta (pārstāvības) tiesības. |
| **Atbilstība profesionālās darbības veikšanai** | |
| 4.1.3. Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. | 4.2.3. Lai pārbaudītu nolikuma 4.1.3.apakšpunkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām, Iepirkuma komisija pārbaudīs Uzņēmumu reģistra datubāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 4.1.4. Pretendents, lai nodrošinātu elektroenerģijas tirdzniecību, ir reģistrēts vai līdz iepirkuma līguma par elektroenerģijas piegādi noslēgšanai reģistrēsies elektroenerģijas tirgotāju reģistrā un līdz iepirkuma līguma par elektroenerģijas piegādi noslēgšanai, noslēgs līgumu ar:  1) elektroenerģijas sistēmas operatoru, kura tīklam ir pieslēgtas Pasūtītāja elektroietaises un  2) balansēšanas līgumu ar pārvades sistēmas operatoru. | 4.2.4.Pretendenta apliecinājums, ka tas ir reģistrēts vai līdz iepirkuma līguma par elektroenerģijas piegādi noslēgšanai reģistrēsies elektroenerģijas tirgotāju reģistrā un līdz iepirkuma līguma par elektroenerģijas piegādi noslēgšanai, noslēgs līgumu ar:  1) elektroenerģijas sistēmas operatoru, kura tīklam ir pieslēgtas Pasūtītāja elektroietaises un  2) balansēšanas līgumu ar pārvades sistēmas operatoru. |
| 4.1.5. Pretendents iepriekšējo 3 (trīs) gadu laikā (2015., 2016., 2017. un 2018.gadā līdz piedāvājuma iesniegšanas brīdim) ir nodrošinājis ne mazāk kā 2 (divu) līgumu par elektroenerģijas tirdzniecību izpildi, kur kopējais pārdotās elektroenerģijas apjoms MWh ir vismaz Nolikuma 1.6.6. punktā noteiktajā apjomā. Ja iesniedz piedāvājumu kādā no daļām, tad atbilstoši katras daļas plānotajam apjomam. | 4.2.5. Lai apliecinātu 4.1.5.apakšpunkta izpildi, Pretendentam jāiesniedz informācija par atbilstošo Pretendenta pieredzi. |

* 1. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu.
  2. Ja piedāvājumu iesniedz fizisko vai juridisko personu apvienība jebkurā to kombinācijā vai personālsabiedrība, jānorāda persona, kura pārstāv Piegādātāju apvienību Konkursā, kā arī katras personas atbildības apjoms, veicamo darbu uzskaitījums un vienošanās par sadarbību konkrētā līguma izpildē.
  3. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikuma 4.1.punktā noteiktajām Pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
  4. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
  5. Konkursa Nolikuma 4.5. punktā minētais Eiropas vienotais iepirkuma procedūras dokuments ir pieejams aizpildīšanai .doc formātā: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> vai Eiropas Komisijas mājaslapā tiešsaistes režīmā: <https://ec.europa.eu/growth/tools-databases/espd/filter?lang=lv>.
  6. Ja Pretendents, kuram konkursā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai Pretendentu atlases prasībām, kas noteiktas nolikumā, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām.

1. **Paskaidrojumi par tehniskā UN FINANŠU piedāvājuma sagatavošanu**
   1. Pretendents, iesniedzot Tehnisko piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām, norādot attiecīgo informāciju par piedāvāto Preci – tā, lai iepirkuma komisija spētu objektīvi pārliecināties par iesniegtā piedāvājuma atbilstību Tehniskajai specifikācijai un nolikuma prasībām.
   2. Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.
   3. Pretendents iesniedz Finanšu piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām, aizpildot atbilstošās Finanšu piedāvājuma formas ailes.
   4. Pretendents norāda elektroenerģijas pārdošanas cenu par 1 MWh euro (EUR) bez PVN, neiekļaujot tajā obligāto iepirkuma komponenti un sistēmas pakalpojuma tarifu un pārvades izmaksas. Piedāvātajā cenā Pretendents iekļauj:
      1. visus valsts un pašvaldību noteiktos nodokļus un nodevas, izņemot pievienotās vērtības nodokli;
      2. kā arī citas izmaksas, kas saistītas ar elektroenerģijas piegādi, lai Pretendents veiktu līguma izpildi.
   5. Elektrības pārdošanas cenai, kuru piedāvā Pretendents, jābūt fiksētai uz visu līguma izpildes laiku un tā nevar būt objekts nekādiem vēlākiem pārrēķiniem.
   6. Piedāvājuma cena ir jāaprēķina un jānorāda ar precizitāti 5 (piecas) zīmes aiz komata.
2. **Piedāvājumu NOFORMĒJUMA pārbaude UN PRETENDENTU ATLASE**
   1. Komisija veic piedāvājumu noformējuma pārbaudi un Pretendentu atlasi slēgtā sēdē, kuras laikā Komisija pārbauda piedāvājumu atbilstību nolikumā noteiktajām prasībām.
   2. Pretendenta piedāvājums tiek noraidīts un netiek tālāk izvērtēts, ja komisija konstatē, ka:
      1. Pretendenta piedāvājumā pastāv neatbilstība nolikuma 2.punkta prasībām, kas neļauj objektīvi identificēt Pretendentu un piedāvājuma saturu.
      2. Pretendents neatbilst kādai no Nolikuma 4.punkta prasībām.
   3. Jaiesniegtajos dokumentos ietvertā informācijas par pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
3. **TehniskO piedāvājumU atbilstības pārbaude**
   1. Komisija veic Tehnisko piedāvājumu pārbaudi slēgtā sēdē, kuras laikā komisija pārbauda katra atlasi izturējušā Pretendenta Tehniskā piedāvājuma atbilstību Tehniskajām specifikācijām.
   2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota Tehniskajā piedāvājumā iekļautā informācija.
   3. Pretendenta Tehniskais piedāvājums tiks noraidīts un netiks tālāk izvērtēts, ja komisija konstatē, ka nav iesniegti Tehniskā piedāvājuma dokumenti, vai tie un to saturs neļauj objektīvi noteikt piedāvājuma atbilstību Nolikuma un Tehniskās specifikācijas prasībām.
4. **finanšu piedāvājuma atbilstības pārbaude**
   1. Komisija veic Finanšu piedāvājumu pārbaudi slēgtā sēdē.
   2. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas labo. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija ņem vērā veiktos labojumus.
   3. Ja piedāvājumu vērtēšanas laikā komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, komisija var pieprasīt Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu.
   4. Ja komisija konstatē, ka Pretendents iesniedzis nepamatoti lētu piedāvājumu, komisija to izslēdz no turpmākās dalības konkursā PIL 53.pantā noteiktajā kārtībā.
   5. Pēc Finanšu piedāvājuma atbilstības pārbaudes nolikuma prasībām, komisija izvēlas nolikuma prasībām atbilstošu saimnieciski vsizdevīgāko piedāvājumu katrā iepirkuma priekšmeta daļā atsevišķi, kuru nosaka, ņemot vērā viszemāko elektroenerģijas pārdošanas cenu par 1 MWh.
5. **Līgumslēgšanas tiesību piešķiršana,**

**līguma noslēgšana**

* 1. Pasūtītājs triju darbdienu laikā vienlaikus informē visus Pretendentus par pieņemto lēmumu attiecībā uz iepirkuma līguma slēgšanu.
  2. Ja Pretendents, ar kuru Pasūtītājs pieņēmis lēmumu slēgt iepirkuma līgumu, ir personu apvienība, Pretendents 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
  3. Ja Konkursa uzvarētājs bez attaisnojoša iemesla 10 (desmit) darba dienu laikā no dienas, kad lēmums par Līguma slēgšanas tiesību piešķiršanu stājies spēkā, atsakās slēgt Līgumu ar Pasūtītāju, vai konkursa uzvarētājs atsauc savu piedāvājumu, komisija izvēlas Pretendentu, kurš piedāvājis nākamo visizdevīgāko piedāvājumu. Pirms lēmuma pieņemšanas par Līguma slēgšanu ar nākamo Pretendentu, kurš piedāvājis visizdevīgāko piedāvājumu, Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš attiecās slēgt Līgumu ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
  4. Ja nākamais Pretendents, kurš piedāvājis visizdevīgāko piedāvājumu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt Līgumu, Pasūtītājs pieņem lēmumu pārtraukt Konkursu, neizvēloties nevienu piedāvājumu.
  5. Iepirkuma līgums starp Pasūtītāju un Konkursa uzvarētāju tiks noslēgts PIL 60.pantā noteiktajā kārtībā.

1. **PIELIKUMI**

**Nolikumam pievienoti šādi pielikumi:**

Pielikums Nr.1 – Pretendenta Pieteikums par piedalīšanos konkursā (forma) atsevišķā datnē;

Pielikums Nr.2.1. – Tehniskā specifikācija – Tehniskā piedāvājuma forma pievienota nolikumam atsevišķā datnē;

Pielikums Nr.2.2. – Tehniskā specifikācija – Tehniskā piedāvājuma forma pievienota nolikumam atsevišķā datnē;

Pielikums Nr.2.3. – Tehniskā specifikācija – Tehniskā piedāvājuma forma pievienota nolikumam atsevišķā datnē;

Pielikums Nr.3 – Finanšu piedāvājuma forma pievienota nolikumam atsevišķā datnē;

Pielikums Nr.4 – Iepirkuma Līguma projekts pievienots nolikumam atsevišķā datnē.

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)